2.1 ความเป็นมาของบริษัท แปซิฟิกไพพ์ จำกัด (มหาชน)

บริษัท แปซิฟิกไพพ์ จำกัด (มหาชน) เริ่มก่อตั้งขึ้นตั้งแต่ปี พ.ศ. 2515 ภายใต้ชื่อ
โรงงานตั้งหมงเส็งซึ่งประกอบ

ธุรกิจด้านการผลิตรถเด็กเล่น ด้วยการบริหารงานโดยครอบครัวเลขะพจน์พานิช ต่อมาในปี พ.ศ.
2524 – 2534 ได้ขยาย

ธุรกิจเพิ่มขึ้น ด้วยการผลิตท่อเฟอร์นิเจอร์และท่อประเภทต่างๆ
ต่อมาเมื่อกิจการได้เจริญรุดหน้าและเติบโตอย่างมั่นคง

จึงได้จัดตั้งเป็น บริษัท แปซิฟิกไพพ์ จำกัด (“บริษัท”) เมื่อวันที่ 19 กันยายน พ.ศ. 2534
โดยมีวัตถุประสงค์เพื่อประกอบ

ธุรกิจผลิตและจัดจำหน่ายท่อเหล็ก โดยมีทุนจดทะเบียนเริ่มต้น 200 ล้านบาท
และมีกำลังการผลิตท่อเหล็กดำเริ่มต้น

ที่ 66,000 ตัน ต่อปี

เพื่อเป็นการจัดโครงสร้างทางธุรกิจ สมาชิกในครอบครัวเลขะพจน์พานิช 7 ราย ได้ร่วมกันจัดตั้ง
บจ.ตั้งหมงเส็ง โฮลดิ้ง จำกัด ในเดือนธันวาคม 2546 ซึ่งประกอบธุรกิจโฮลดิ้ง
เพื่อเข้าถือหุ้นบางส่วนในบริษัทแทนการถือหุ้นโดยตรง หลังจากนั้นบริษัท
ได้ขยายกิจการอย่างต่อเนื่องและมีการจัดโครงสร้างธุรกิจของกลุ่ม โดยในช่วงปลายปี พ.ศ. 2546
ถึงต้นปี 2547 บริษัทได้ซื้อหุ้นของบริษัท ทาโมเสะ เทรดดิ้ง จำกัด (“ทาโมเสะ”)
จากครอบครัวเลขะพจน์พานิช ทำให้บริษัท

มีสัดส่วนการถือหุ้นคิดเป็นร้อยละ 99.94 ของทุนชำระแล้วทั้งหมดของ บจ.ทาโมเสะ โดยทาโมเสะ
จะทำหน้าที่ดูแลด้าน

การขายและการตลาดทั้งในประเทศและต่างประเทศให้กับบริษัท

เมื่อวันที่ 17 มีนาคม พ.ศ. 2547 บริษัท แปซิฟิกไพพ์ จำกัด ได้จดทะเบียนแปรสภาพเป็นบริษัท
แปซิฟิกไพพ์ จำกัด (มหาชน) โดยการเพิ่มทุนจดทะเบียนจาก 500 ล้านบาท เป็น 660 ล้านบาท
โดยการออกหุ้นสามัญ 16 ล้านหุ้น

หุ้นละ 10 บาท ซึ่งแบ่งเป็นการเสนอขายแก่ประชาชนทั่วไปในวันที่ 26-29 ตุลาคม 2547 จำนวน
15.3 ล้านหุ้น ในราคา

หุ้นละ 45 บาท และออกใบสำคัญแสดงสิทธิที่จะซื้อหุ้นสามัญของบริษัทให้แก่กรรมการบริษัท จำนวน
700,000 หน่วย พร้อมกับการเสนอขายหุ้นสามัญต่อประชาชนครั้งแรก
โดยใบสำคัญแสดงสิทธิสามารถแปลงสภาพได้ 2 ครั้งๆละกึ่งหนึ่ง หลังจากครบกำหนดอายุ 1 ปีและ
2 ปี นับจากวันที่ออกและเสนอขาย จากนั้นได้ดำเนินการเพิ่มทุนจดทะเบียนชำระแล้ว ในวันที่ 2
พฤศจิกายน 2547 บริษัท จึงมีทุนจดทะเบียนชำระแล้ว 653,000,000 บาท แบ่งออกเป็น
65,300,000 หุ้น

มูลค่าที่ตราไว้ หุ้นละ 10 บาท

ในวันที่ 28 ตุลาคม 2548 มีการแปลงสภาพตามใบสำคัญแสดงสิทธิครั้งที่ 1 จำนวน 350,000หน่วย
(ใบสำคัญ

แสดงสิทธิ 1 หน่วย สามารถซื้อหุ้นสามัญ 1 หุ้น) ซึ่งราคาในการใช้สิทธิในการซื้อหุ้นสามัญ หุ้นละ
10.00 บาท

ในวันที่ 7 เมษายน 2549 ที่ประชุมสามัญผู้ถือหุ้น ประจำปี 2549
มีมติอนุมัติการเปลี่ยนแปลงมูลค่าหุ้นที่ตราไว้ (Par Value) ของหุ้นสามัญของบริษัทจากหุ้นละ 10
บาท เป็นหุ้นละ 5 บาท และดำเนินการจดทะเบียนเปลี่ยนแปลงมูลค่า

หุ้นที่ตราไว้และแก้ไขเพิ่มเติมหนังสือบริคณห์สนธิของบริษัทต่อนายทะเบียนบริษัทมหาชนจำกัด
กรมพัฒนาธุรกิจการค้า

กระทรวงพาณิชย์ เมื่อวันที่ 25 เมษายน 2549 ซึ่งมีผลทำให้หุ้นสามัญของบริษัท เพิ่มขึ้นจาก
66,000,000 หุ้น เป็น 132,000,000 หุ้น

ในวันที่ 27 ตุลาคม 2549 มีการแปลงสภาพตามใบสำคัญแสดงสิทธิ (ครั้งสุดท้าย) จำนวน
350,000 หน่วย (ใบ

สำคัญแสดงสิทธิ 1 หน่วย สามารถซื้อหุ้นสามัญ 2 หุ้น) ซึ่งราคาในการใช้สิทธิในการซื้อหุ้นสามัญ
หุ้นละ 5.00 บาท และ

ดำเนินการเพิ่มทุนจดทะเบียนชำระแล้ว ในวันที่ 2 พฤศจิกายน 2549
ทำให้ปัจจุบันบริษัทมีทุนจดทะเบียนชำระแล้ว

660,000,000 บาท แบ่งออกเป็น 132,000,000 หุ้น มูลค่าที่ตราไว้หุ้นละ 5.00 บาท

ปลายปี 2549
การก่อสร้างโรงงานผลิตท่อเหล็กขนาดใหญ่ที่นิคมอุตสาหกรรมสมุทรสาครได้ดำเนินการเสร็จ

เรียบร้อยแล้ว จึงทำให้ปัจจุบัน บริษัท มีโรงงาน 3 แห่งและคลังสินค้า 1 แห่ง คือ

- โรงงานศูนย์พระประแดง ซึ่งมีกำลังการผลิตท่อเหล็กดำประมาณ 200,000 ตัน ต่อปี

- โรงงานผลิตท่อชุบ ศูนย์มหาชัย (1) ซึ่งมีกำลังการผลิตท่อชุบสังกะสีประมาณ 50,000 ตัน ต่อปี

- โรงงานผลิตท่อขนาดใหญ่ ศูนย์มหาชัย (2) ซึ่งมีกำลังการผลิตท่อขนาดใหญ่ประมาณ 100,000
ตัน ต่อปี

- คลังสินค้าที่บริเวณถนนบางนาตราด
ซึ่งมีความสามารถในการสำรองผลิตภัณฑ์ท่อเหล็กไว้สำหรับจำหน่าย

ประมาณ 4,000 ตัน

2.2 การเปลี่ยนแปลงที่สำคัญในปี 2549

 -ไม่มี-

2.3 ภาพรวมการประกอบธุรกิจ

บริษัท
ประกอบธุรกิจหลักในการผลิตและจำหน่ายท่อเหล็กโดยวิธีเชื่อมเหล็กแผ่นซึ่งอาศัยความต้านทานไฟฟ้า
(Electric Resistance Welded : ERW) ในปัจจุบันบริษัท ผลิตและจำหน่ายท่อเหล็ก
โดยจำแนกเป็น 2 ประเภทหลัก ได้แก่ ท่อเหล็กดำ และท่อเหล็กชุบสังกะสี
ซึ่งท่อเหล็กทั้งสองประเภทจะแบ่งออกเป็นท่อเหล็กแบบมาตรฐานซึ่งจำหน่าย

ภายใต้เครื่องหมายการค้า “แปซิฟิกไพพ์”
และท่อเหล็กแบบคุณภาพทั่วไปซึ่งจำหน่ายภายใต้เครื่องหมายการค้า“ทาโมเสะ”

ลักษณะนโยบายการแบ่งการดำเนินงานของ บมจ.แปซิฟิกไพพ์ และ บจ.ทาโมเสะ คือ
บมจ.แปซิฟิกไพพ์ จะเป็นผู้ผลิตท่อเหล็ก และบจ.ทาโมเสะ
เป็นผู้ทำหน้าที่ทางการตลาดให้กับผลิตภัณฑ์ทั้งหมดของ บมจ. แปซิฟิกไพพ์
โดยบจ.ทาโมเสะเป็นผู้ติดต่อประสานงานกับลูกค้า ตั้งแต่เริ่มต้นจนจบการขาย
โดยหน้าที่ทางการตลาดของ บจ.ทาโมเสะ จะมีลักษณะที่แตกต่างกัน โดยแบ่งได้ดังนี้

- การจำหน่ายท่อเหล็กแบบคุณภาพมาตรฐาน บจ.ทาโมเสะ
จะเป็นตัวแทนจำหน่ายภายใต้เครื่องหมายการค้า ‘แปซิฟิกไพพ์’ โดย บจ.ทาโมเสะ
จะได้รับค่าตอบแทนในรูปค่าตอบแทนทางการตลาด (Commission) เป็นอัตราร้อยละ

ของยอดขาย

- การจำหน่ายท่อเหล็กแบบคุณภาพทั่วไป บจ.ทาโมเสะ จะรับซื้อท่อเหล็กจาก บมจ.แปซิฟิกไพพ์
โดยตรงเพื่อนำไปจำหน่ายให้กับลูกค้าภายนอก ภายใต้เครื่องหมายการค้า ‘ทาโมเสะ’

อย่างไรก็ตามเนื่องจาก บจ.ทาโมเสะ มีสถานะเป็นบริษัทย่อยและทำหน้าที่การตลาดให้
บมจ.แปซิฟิกไพพ์ ดังนั้น

ในทางปฏิบัติจะมีการประสานงานในการวางแผนการผลิตและการขายอย่างใกล้ชิดโดยบจ.ทาโมเสะจะซื้อสินค้าจาก
บมจ.

แปซิฟิกไพพ์ เมื่อมีคำสั่งซื้อจากลูกค้า เพื่อมิให้บจ.ทาโมเสะ
ต้องใช้เงินทุนหมุนเวียนมากเกินความจำเป็น

2.4 โครงสร้างรายได้

+-------------------------+------+------+------+------+------+-------+
| ประเภทของผลิตภัณฑ์         | ปี    |      | ปี    |      | ปี    |       |
|                         | 2547 |      | 2548 |      | 2549 |       |
+-------------------------+------+------+------+------+------+-------+
|                         | ล้า   | ร    | ล้า   | ร    | ล้า   | ร้อยละ |
|                         | นบาท | ้อยละ | นบาท | ้อยละ | นบาท |       |
+-------------------------+------+------+------+------+------+-------+
| รายได้จากการจำหน่ายเหล็ก   |      |      |      |      |      |       |
+-------------------------+------+------+------+------+------+-------+
|  ภายในประเทศ            |      | 6    |      | 7    | 2,50 | 78.16 |
|                         | 1,83 | 9.19 | 2,41 | 8.49 | 5.96 |       |
|                         | 2.07 |      | 9.66 |      |      |       |
+-------------------------+------+------+------+------+------+-------+
|  ต่างประเทศ              | 70   | 2    | 54   | 1    | 51   | 15.97 |
|                         | 5.50 | 6.64 | 0.97 | 7.55 | 2.08 |       |
+-------------------------+------+------+------+------+------+-------+
| ราย                     | 2,53 | 9    | 2,96 | 9    | 3,01 | 94.13 |
| ได้จากการจำหน่ายท่อเหล็กรวม | 7.57 | 5.83 | 0.63 | 6.04 | 8.04 |       |
+-------------------------+------+------+------+------+------+-------+
| รายได้อื่น                 |  9   | 3.54 | 9    | 3.21 | 16   | 5.21  |
|                         | 3.68 |      | 8.86 |      | 7.06 |       |
+-------------------------+------+------+------+------+------+-------+
| ส่วนแบ่งกำไรของเงินลงทุน    |  1   |      | 2    |      | 2    | 0.66  |
|                         | 6.76 | 0.63 | 3.08 | 0.75 | 1.02 |       |
+-------------------------+------+------+------+------+------+-------+
| รายได้รวม                | 2,64 | 10   | 3,08 | 10   | 3,20 | 1     |
|                         | 8.01 | 0.00 | 2.57 | 0.00 | 6.12 | 00.00 |
+-------------------------+------+------+------+------+------+-------+

หมายเหตุ : รายได้อื่น ได้แก่ รายได้จากการขายเศษเหล็ก รายได้จากการรับจ้างชุบสังกะสี
รายได้ดอกเบี้ย เป็นต้น

2.5 เป้าหมายการประกอบธุรกิจ

บริษัทมีเป้าหมายที่จะรักษาความเป็นผู้นำในการผลิตและจำหน่ายท่อเหล็กในประเทศทั้งในด้านคุณภาพ

ความหลากหลายของผลิตภัณฑ์และความรวดเร็วในการจัดส่งสินค้าให้กับลูกค้าอย่างต่อเนื่องโดย
ให้ความสำคัญในการ

พัฒนาคุณภาพท่อเหล็กของบริษัทควบคู่ไปกับการพัฒนาตราสินค้า “แปซิฟิกไพพ์”
ให้เป็นที่รู้จักและยอมรับทั้งในระดับ

ประเทศและระดับสากล ทั้งนี้
บริษัทจะมุ่งเน้นการจำหน่ายผลิตภัณฑ์ท่อเหล็กขนาดใหญ่สำหรับงานโครงสร้างมาก

ยิ่งขึ้นในขณะเดียวกัน บริษัทมีแผนการพัฒนาสินค้าใหม่ๆ
เพื่อสอดคล้องกับความต้องการของผู้บริโภคที่มีเพิ่มมากขึ้น

นอกจากนี้
บริษัทยังมุ่งมั่นที่จะขยายตลาดไปสู่กลุ่มลูกค้าปลายทางมากขึ้นให้ครอบคลุมกลุ่มลูกค้าทั่วประเทศโดยการ

พัฒนาระบบการกระจายสินค้าให้มีประสิทธิภาพ